АҞӘА, рашәарамза 17 – Sputnik. Аԥсны алахәхоит Санкт-Петербург имҩаԥысраны иҟоу XX Жәларбжьаратәи аекономикатә форум. Абри атәы аанацҳауеит Аекономика аминистрра апресс-маҵзура.
Аԥсуа делегациа анапхгаҩы Адгәыр Арӡынба иазгәеиҭоит асеиԥш иҟоу ауснагӡатә ду аҽалархәра аҵак ду шамоу.
"100 тәылак иреиҳауп афорум иалахәу. Урҭ рыбжьара иҟоуп аҳәынҭқаррақәа рхадацәа, акорпорациа дуқәа рнапхгаҩцәа, афинансистцәа. Аԥсынгьы абарҭ зегь реиԥш иамоуп азин аимак-аиҿак, аилацәажәара ахалархәра", — иҳәеит Арӡынба.
Аҩажәатәи Жәларбжьаратәи Петербургтәи аекономикатә форум мҩаԥысуеит рашәарамза 16 — 18 2016 шықәса рзы.
Афорум аусура иалахәуп Урыстәыла Ахада Владимир Путин, Ҟазахсҭан Ахада Нурсултан Назарбаев, Италиа Аԥыза-министр Маттео Ренци, Еврокомиссиа ахантәаҩы Жан-Клод Иункер, ООН Амаӡаныҟәгаҩ хада Пан Ги Мун.